চুনারুঘাট প্রতিনিধি ॥ বাল্লা সীমান্তের মাদকের ঘাট লিডার শহীদের বিরুদ্ধে ব্যবস্থা নিতে চুনারুঘাট থানার ওসিকে বলা হয়েছে। গতকাল চোরাচালান ও আইনশৃঙ্খলা সভায় উপজেলা নির্বাহী কর্মকর্তা আহমেদ জামিল এ নির্দেশ দেন। ওই সভায় চুনারুঘাট উপজেলা চেয়ারম্যান আবু তাহের, ভাইস চেয়ারম্যান লুৎফুর রহমান মহালদার, কাজী সাফিয়া আক্তার, ইউপি চেয়ারম্যান হুমায়ুন খান, চৌধুরী শামসুন্নাহার, সৈয়দ লিয়াকত হাসান, ফারুক চৌধুরী, আব্দুর রশিদ, ফজলুর রহমান তরফদার সবুজ, বাল্লা, চিমটিবিল ও সাতছড়ি বিজিবি ক্যাম্পের সুবেদারগণসহ বিভাগীয় কর্মকর্তারা উপস্থিত ছিলেন। সভার শুরুতে দ্রব্যমূল্য নিয়ে আলোচনা হয়। এরপর শুরু হয় চোরাচালান প্রতিরোধ সভা। ওই সভায় সৈয়দ লিয়াকত হাসান ও সাংবাদিক নুরুল আমিন মাদকের চোরাচালান বৃদ্ধি নিয়ে আলোচনার সূত্রপাত ঘটান। পরে শহীদের ব্যাপারে ব্যবস্থা গ্রহণ করতে চুনারুঘাট থানার ওসিকে ...